CELEX: 22014D0200
Language: sl
Date: 2014-09-25 00:00:00
Title: Sklep Skupnega odbora EGP št. 200/2014 z dne 25. septembra 2014 o spremembi Priloge XXI (Statistika) k Sporazumu EGP [2015/1268]

30.7.2015   
            
            
               SL
            
            
               Uradni list Evropske unije
            
            
               L 202/54
            
         SKLEP SKUPNEGA ODBORA EGP
   št. 200/2014
   z dne 25. septembra 2014
   o spremembi Priloge XXI (Statistika) k Sporazumu EGP [2015/1268]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredba (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (1) je bila vključena v Sporazum EGP s Sklepom Skupnega odbora EGP št. 58/2014 z dne 8. aprila 2014 (2).
            
         
               (2)
            
            
               Rok za predložitev ustrezno utemeljene zahteve za odstopanja pristojnemu nadzornemu organu najpozneje 17. oktobra 2013, ki je določen v členu 6(3) Uredbe (EU) št. 549/2013, bi bilo zato treba prilagoditi, da se državam Efte omogoči, da zaprosijo za odstopanja v skladu s členom 6(1) in (2).
            
         
               (3)
            
            
               Prilogo XXI k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Točka 19z (Uredba (EU) št. 549/2013 Evropskega parlamenta in Sveta) Priloge XXI k Sporazumu EGP se spremeni:
   
               1.
            
            
               prilagoditvi (b) in (c) se preštevilčita v prilagoditvi (c) in (d);
            
         
               2.
            
            
               vstavi se naslednja prilagoditev:
               
                           „(b)
                        
                        
                           V členu 6(3) se besede ‚17. oktobra 2013‘ nadomestijo z besedami ‚tri mesece po začetku veljavnosti Sklepa Skupnega odbora EGP št. 200/2014 z dne 25. septembra 2014‘ v zvezi z državami Efte.“
                        
                     
         Člen 2
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 174, 26.6.2013, str. 1.
   
      (2)  UL L 256, 28.8.2014, str. 35.
   
      (3)  Navedena ni nobena ustavna zahteva.